Diari Oficial de la Generalitat Valenciana


Sumari del DOGV 4041, del 12-07-2001 (2001/6552)

Informació pública del programa d'actuació integrada de la unitat d'execució de sòl urbà compresa entre l'avinguda del Papa Luna, la séquia Sangonera, el vial N-8 i els apartaments Cinca.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6552


Organisme emissor
:   Ajuntament de Peníscola

Tipus de document
:   Anunci

Informació pública del programa d'actuació integrada de la unitat d'execució de sòl urbà compresa entre l'avinguda del Papa Luna, la séquia Sangonera, el vial N-8 i els apartaments Cinca. [2001/Q6552]
  
Mitjançant la Resolució d'aquesta Alcaldia, de data 15 de juny de 2001, i de conformitat amb el que s'estableix en els articles 46, 53, 54 i 69 de la Llei Reguladora de l'Activitat Urbanística, se sotmet a informació pública el programa per al desenvolupament, mitjançant gestió directa, de l'actuació integrada de la unitat d'execució de sòl urbà compresa entre l'avinguda del Papa Luna, la séquia Sangonera, el vial N-8 i els apartaments Cinca, redactat per l'arquitecte municipal Guillermo Font Suay, que conté la proposta de modificació del planejament, la delimitació de la unitat d'execució, el projecte d'urbanització i el projecte de reparcel·lació.
  
Tant el programa d'actuació integrada com els projectes d'urbanització i de reparcel·lació que s'hi incorporen, s'exposen al públic, de conformitat amb el que s'estableix en els articles 46, 53 i 69 de la Llei Reguladora de l'Activitat Urbanística, i aquests es poden examinar i presentar-s'hi alternatives tècniques i/o al·legacions durant el termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Les proposicions juridicoeconòmiques podran presentar-se durant els cinc dies següents al venciment del termini anterior. Aquests terminis es prorrogaran per 20 dies addicionals si, durant els 10 primers d'informació pública, alguna persona es compromet a presentar una alternativa tècnica substancialment distinta a la inicial. Aquesta pròrroga s'anunciarà al tauler d'anuncis de l'ajuntament i es comunicarà a aquelles persones que hagen presentat prematurament proposicions juridicoeconòmiques.
  
Així mateix, de conformitat amb el que s'estableix en l'article 38 de la Llei Reguladora de l'Activitat Urbanística, es fa públic aquest edicte a l'efecte que les persones interessades en l'expedient puguen formular, durant el termini d'un mes, les al·legacions que més els convinguen pel que fa a la proposta de planejament continguda en el projecte de modificació puntual del Pla General d'Ordenació Urbana que integra el programa.
  
La documentació que integra el programa podrà examinar-se al Negociat d'Urbanisme de la Secretaria General d'aquest ajuntament en el termini indicat, de dilluns a divendres, en horari d'oficina.